b'\n_START_ARTICLE_\nZora Tomi\xc4\x8d\n_START_SECTION_\nBiografija\n_START_PARAGRAPH_\nRodila se je 16.08.1929 v Slovenski Bistrici. V Mariboru je obiskovala u\xc4\x8ditelji\xc5\xa1\xc4\x8de, kasneje pa je v Ljubljani \xc5\xa1tudirala na Filozofski fakuteti in kot prva \xc5\xa1tudentka pridobila diplomo iz sociologije.Od 1967 je bila \xc4\x8dlanica izv\xc5\xa1nega sveta Skup\xc5\xa1\xc4\x8dine SRS, delovala je tudi v ve\xc4\x8d zveznih in slovenskih socialno-zdravstvenih telesih. _NEWLINE_Med letoma 1987 in 2001 je vodila Zvezo dru\xc5\xa1tev za cerebralno paralizo Slovenije. Leta 1993 je bila izvoljena za prvo predsednico Socialne zbornice Slovenije. To funkcijo je opravljala do leta 2002. Med leti 2003 in 2009 je bila predsednica Dru\xc5\xa1tva UNICEF Slovenija.\n_START_SECTION_\nOdlikovanja in nagrade\n_START_PARAGRAPH_\nLeta 1998 je prejel \xc4\x8dastni znak svobode Republike Slovenije z naslednjo utemeljitvijo: \xc2\xbbza dolgoletne zasluge na podro\xc4\x8dju socialnega in invalidskega varstva ter za prispevek v dobro invalidom Slovenije, posebej tistim s cerebralno paralizo\xc2\xab._NEWLINE__NEWLINE_Je \xc4\x8dastna \xc4\x8dlanica Son\xc4\x8dka - Zveze dru\xc5\xa1tev za cerebralno paralizo Slovenije, Zveze dru\xc5\xa1tev slepih in slabovidnih Slovenije in Socialne zbornice Slovenije.'